Dato: 14-01-2025

Sagsnr.: 2023 - 22924

ID. nr.: 95610756

Postboks 909
3900 Nuuk
Tlf.: (+299) 34 50 00
E-mail: box909@nanoq.gl
www.naalakkersuisut.gl

|  |
| --- |
| Allakkiaq**Notat** |
|  |  |
|  |  |
|  |  |
|  |  |
|  |  |

**Bilag 1 - Om havnegrænserne mellem åbent hav og større havne**

Departementet for Boliger og Infrastruktur har udarbejdet udkast til havnegrænser mellem selvstyrets havneområder og åbent hav for større havne. Der er udarbejdet udkast for 15 havne over hele landet.

Havnegrænserne vil danne formelle myndighedsgrænser mellem havnemyndighedens myndighedsområde og Søfartsstyrelsens myndighedsområde til søs.

Grænserne indikerer ikke hvem, der varetager den lokale havnemyndighed for den individuelle havn, eller del af en havn. Videre anviser havnegrænserne ikke hvilken type aktivitet, der forgår på de afgrænsede havne. Hvis havnenes aktivitet eller den ansvarlige lokale havnemyndighed ændrer sig, har det ingen indvirkning på grænsernes placering.

Der ventes ikke væsentlige ændringer i Departementets myndighedsudøvelse overfor funktionelle, lokale havnemyndigheder som følge af grænsernes ikrafttræden.

Grænserne indikerer den formelle begrænsning for varetagelse af den funktionelle, lokale havnemyndigheders operationsområde. Grænserne medfører for eksempel, at lokale, funktionelle havnemyndigheder ikke har tilladelse til at godkende skibsanløb uden for deres myndighedsområde.

Der har inden for de sidste år været flere skibsulykker i nationale farvande. Hændelserne har skærpet behovet for formaliseringen af havnemyndighedsgrænser, da der i forbindelse med f.eks. vragfjernelse og begrænsning af olieudslip ikke må opstå tvivl om, hvorvidt rigsmyndigheder, nationale myndigheder, kommunen eller hvem i øvrigt, der er ansvarshavende myndighed.

Med venlig hilsen

Fuldmægtig, Steff Nielsen

Toqq/direkte: +299 34 54 60

stni@nanoq.gl